Аԥсны акоронавирус 143-ҩык ирыдырбалеит уахыки-ҽнаки рыла
00:09 31.01.2022 (ирҿыцуп: 00:12 31.01.2022)
© Sputnik / Александр ПатринОтделение для пациентов с Covid-19 в Кузбасской клинической больнице им. М. Подгорбунского
© Sputnik / Александр Патрин/
Аԥсны аепидемиа ҵысижьҭеи аҿкчымазара зыхьхьоу ауаа рхыԥхьаӡара 43 337-ҩык рҟынӡа инаӡеит, ргәы бзиахахьеит 36 489-ҩык ауааԥсыра, рыԥсҭазаара иалҵхьеит 594-ҩык.
АҞӘА, ажьырныҳәа 31 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 207-ҩык Аԥсны ауааԥсыра, урҭ рахьтә 143-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 69-ҩык, рҭагылазаашьа бааԥсуп 18-ҩык, ибжьаратәуп - 51-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 41-ы, урҭ рахьтә 15-ҩык рҭагылазаашьа уадаҩуп. Очамчыра ирхәшәтәуеит 11-ҩык, Гагратәи ахәшәтәырҭаҿы - 26-ҩык, урҭ рахьтә аӡәы иҭагылазаашьа уадаҩуп. Тҟәарчалтәи ахәшәтәырҭаҿы жәаҩык ачымазцәа шьҭоуп.